
Ordinances, local laws, etc. 

Uorden forestel 


per 


la comunited da Segl. 


"pets gods in nossa comunited, taunt comunels 
0 privats, staun suot A superiura federela 
chantunela. 

La classificaziun dels gods comunels ais regleda 
‚piano economic forestel“, in basi del quél els vegnan 
ieus e cultivos. 

L'areal (spazi) da noss gods nun po gnir disminuieu 
Is confins fixos tres l'imsüraziun. Cossessas da gods, 
res evenimaints natürels u tres zercledas gnissan 
üdedas, dajan gnir rimplazzedas sainza retard tres 

ntaziuns giuvnas. 


Administraziun. 


Art: E 


Hen e survagliaunza da noss gods ais 
a alla commissiun forestela locala, la quela ais 
schanteda tres il cussagl administrativ comunel 
in conseguenza eletta per la düreda da duos ans. 

l'observanza, esecuziun ed applicaziun del preschain 
uorden forestel, sco eir d'eventuelas ordinaziuns del „silvi 
cultur circuitel^ u decisiuns della radunanza comunela ` 

Ella impuona fallas per tuottas contravenziuus da 
god, per quaunt cha telas nun eroudan nella competenza 
dad instanzas superiuras. | 


Art. 3. | 

Radunauzas della commissiun forstela seguiron — 
seguond bsögn e sun telas per ils members obligatorias — 
suot falla da fr. 1.— per member e vouta. Da tuottas — 
tractandas vain tgnieu exact protocol, il quél vain mno- 


dal silvicultur comunel, chi conseguentamaing daja as - 
parteciper regolermaing a südittas seduttas. 


Art. 4. 


D'aecord eun il silvicultur circuitel designa ella, 
insembel cun il silvicultur local, annuelmaing ils lós, 
inua dessan avair ló ils tagls per laina dad arder. 

Ulteriurmaing dess la commissiun forstela pisserer ` ` 
conscienziusamaing per l'ammeglioraziun, implantaziun ` 3 
e schinagiamaint da noss gods. Inua las circonstanzas 
permettan, daja ella promoyer construeziuns da vias da 
god, sco eir da riparos cunter lavinas e boudas. 


Art. 5. 


Spaisas regoleras, chi's ripettan annuelmaing, vegnan 
decretedas dalla commissiun forestela ad accord cun il — 
silvieultur local. Per expensas irregoleras cun ün preven- ` ` 
tiv, chi passa frs. 200.—, oceuorra il consentimaint della ` 
radunanza comunela. 


D B 


Contabilited e cassa in tuots affers forestels vegnan 
mnos tuottaffat separos dalla solita gestiun comunela. 
Ogni an in occasiun del rendaquint generel dess la 
commissiun forestela relater detagliedamaing davart sieu 
operat del an scadieu. 


Silvieultur. 


Art. 6. 


Il silvicultur comunel, il quél daj'esser in possess 
d'üna respettiva patenta chantunela, vain elet dalla 
radunanza comunela per la düreda da trais ans. Sieu 
salari vain fixo tres contract. Da confirmer il silvicultur 
in carica, competa alla commissiun forstela. 

= Laserramentaziun da quaist uffiziant sto nella compe- 
tenza del Uffizi circuitel. 


Art. 7. 


Il silvicultur executescha tuots uordens arvschieus 
d'autoriteds superiuras, sco eir quels della commissiun 
locala. 

El survaglia la polizia forestela e dirigia tuottas 
- lavuors a prô da noss gods. Dal inter andamaint forestel 
tegn' el exacta controlla. sco eir da tuottas intredgias e 
sortidas e funeziunescha conseguentamaing sco „Actuar- 
Cassier“ per quaist ram dell’administraziun comunela. 
La contabilited in affers forestels daja gnir preschanteda 
ogni an als sindicatuors da quints, per la revaisa. 


Art. 8. 


. Nel cuors del mais d'Avrigl d'ogni an preschaint' el 
alla commissiun forestela ün piano, accompagno fattibel- 


maing d’ün preventiv per las lavuors da silvicultura, 
chi avessan da gnir effettuedas in quel an. | 


Art. 9. 


Al silvicultur comunel ais interdit d'as parteciper 
in qualunque mód saja vi a vendita u negozi da laina. - 


Gods privats. 


Art. 10. 

In tuots gods privats nun po gnir taglio laina, ne ` 

per egen adöver ne per esser vendida, sainz’ avviser ` 
previamaing la commissiun forestela da quetaunt. d 
Las plauntas, chi paun gnirtagliedas, vegnan signedas, 

in concordanza cun il silvicultur circuitel, dal silvieultur ` 
local. E 
Per vender laina our da gods privats ais in pú - 
necessari, per quantums fin a 60 Fm, l’acconsentimaint 
del silvicultur circuitel, per quantiteds pü grandas, quel. 
dell'ota regenza chantunela. 


Art. 


Eir l'areal dels gods a nun po gnir dininde 3 
Plazzas snüdedas tres tagls da laina dajan gnir occupedas - 
danövmaing cun plauntas giuvnas. Sün requisiziun paun ` 
per tel scopo gnir retrattas dalla vschinauncha las plaun- 
tinas adattedas a predsch convenabel. Eir quaistas colturas 3 
staun suot survagliaunza del silvicultur comunel. 


Art. 12. 

Cura gniss admiss il tagl da laina in lós cun prievel 
da lavinas, dessan las tschüchas, las quelas dajan sainz" 
excepziun rester nel god, avair iin’ otezza dad almain ` 
1 m 20 cm sur terra. is 


Art. 18. 


Las surindichedas disposiziuns in merit als gods 
privats as baseschan sün la ledscha federela supra ils 
gods e sün l'uorden forestel chantunel. 


Usufrüt prinzipel. 


Art, 14. 


La giodia annuela da noss gods dess saimper gnir 
regleda nels limits fixos tres il respettiv piano d'economia 
forestel. 

Tuotta laina, taunt quella dad arder sco quella da 
fabrica, dess gnir taglieda, sortida e prepareda exclusiv- 
maing sün quint della vschinauncha e suot controlla e 
survagliaunza del silvieultur comunel. 

Laina da fabrica a predsch redot (laina da zember) 
vain solum signeda, scha’l quantum sortieu our dal tagl 
regoler non bastess per cuvrir il bsögn, chi resulta dallas 
dumandas inoltredas. 

Tuotta laina taglieda in noss gods dess gnir sainz' 
excepziun imsúreda. 


Concessiun da laina a predsch redot, 


A. Laina da zember. 
Art. 15. 

Ogni possident dad edifizis in nossa comunited, 
exceptuo fabricats industriels, chi as chatta necessito da 
reparer tels, po dumander laina da zember our da noss 
gods comunels vers las seguaintas prescripziuns: 

1. Sia. petiziun daj'esser addressed'in scrit alla 
commissiun forestela, in precisand il bsógn ed 
adöver, ch'el and voul fer. Telas dumandas 


dajan gnir inoltredas, resalvo cas urgents u 
imprevis, in medem temp sco las dumandas d 
laina dad arder, cioé nel cours del mais Avri 
2. La commissiun da se our, u consultand persui 
tecnica competenta, examinescha, schala dumanda 
saja fundeda e la previsa reparatura da necessited. 
Ella decida SUMA. la qualited e quantited del 
laina. 
3. Sün uorden della commissiun in basi della decisiva 
saró'la laina signeda, schmersa e pruneda suot 
survagliaunza del silvicultur in ló aecessibel cun 
il char. 
4. Tuotta laina concessa daja gnir missa in adiret 
confuorm a dumanda e concessiun nel spazi dels 
duos ans subseguaints, partind dalla datta da — 
concessiun. P 
Da tuottas concessiuns da Jaina da zember - 
dess la commissiun tegner exacta controlla. — 


B. Laina dad arder. 


Art. 16. 

Ad ogni famiglia con egna economia, acquia domici- 
lieda, e chi peja tuottas impostas comunelas, vain concess 
laina dad arder tenor bsögn in fuorma da büs-chas. 
Il quantum dumando dess saimper servir per üs 
dell" economia sco tela e nun po gnir impondieu per scopo i 
d'industria e speculaziun. ^ itr ie 
Ad economias, chi haun magazin da laina dad arder 
derivanta da noss gods, nun vain concess üngüna laina, ` 
fintaunt cha tela surpassa la quantited necessaria pere 
avair laina secha in avaunz. 
Dumandas per laina dad arder dajan gnir. inoltredus 


in scrit al president della commission forestela infra il 
mais Avrigl. Spiro quaist termin, nun saron telas pú 
consideredas per quel an, cun excepziun da cas imprevis. 

La classificaziun dellas büs-chas ais la seguainta e 
dessan las dumandas gnir inoltredas successivamaing: 

I. Büs-cha da 4 m? laina da tschep dad 1 u 2 m 
lungezza. 
. IL Una chargia ramma u tschims. 

III. Büs-cha da 2 m*tschüchas regolermaing prunedas. 

IV. Büs-cha da 3 m? taglióls da 1 u 2 m lungezza. 

V. Eventuel üna chargia fóglia (agna), oppür üna 

chargia faschinas. 

In ans, inua il quantum tschüchas u ramma disponibla 
non bastess per cuvrir il bsógn, sarò provedieu tres la 
commissiun in otra maniera. Il predsch per tela laina daja 
esser unifuorm a quel della büs-cha, ch'ella rimplazza. 


Art. 17. 

A predsch redot vain ulteriurmaing concess laina 
dad arder: 

1. Allas alps da Fex e Prasüra, la laina necessaria. 

2. Alla societed da chascharia a Maria 9 mi 

3. Alla comunited ecclesiastica evangelica da Segl 

per l'economia del reverendo 8 m*. 

Quaista laina vain pruneda e deda gió in lós, inua 
ais possibel da transir con mnadüra e char. Per las 
alps dess la laina dad arder gnir prepareda, scha fattibel, 
nella prossimited da telas. 


C. Laina gratuita. 
Art. 18. 


Laina dad arder gratuita vain concess solum per 
la chesa comunela e scoula e per l'economia del magister, 
ils quantums necessaris. 

Súditta laina vain condotta e taglieda si a qui 
della vschinauncha. 


Art. 19. 


Per cuvrir tets nouvs u per reparaturas d'eventuels | 
tets già existents, cuverts cun materia inflammabla, nun — 
conceda la vschinauncha üngüna laina. = 

Eguelmaing nun vain concess laina our da noss 
gods per condots d'ova, ne per arder chütschina, chiss etc. — 

Per pösts e lattas per reparaturas da saivs po gnir 
concess laina adatteda, premiss cha las dumandas vegnan 
fattas a temp ütil. : 


Taxas. 


Art. 20 


Laina dad arder in bús-chas: taglióls frs. 5.50 per Rm 
Laina dad arder in büs-chas: tschüchas , 2.50 „ „ da 
Laina dad arder: ramma e tschims „ 2.— , chargia 
Laina dad arder: foglia u faschinas „ 2.— , k 
Büs-chas per las alps e chascharias „5.50 „ Rm 
Büs-chas per la prevenda p bo = = 

Laina da zember peja il 50°/ della valur da laina E 
da commerzi. 

Per laina da zember pú ordinaria, sco expl. lattas — 
e pósts per reparaturas da saivs etc., fixa la commissiun 
forestela da cas in cas il predsch. 

Ad eguelas taxas sco sopra sun suottaposts eir quels 
da Grevasalvas per lur laina dad arder e da zember, ` 
ch'els retiran dalla vschinauncha. i 

Cun excepziun della laina per las alps, chascharia — 
e prevenda peja il domicilio üna surtaxa per l’usufrüt — 
da 50% in maximum dellas surindichedas taxas. 


A 


A tuottas quaistas taxas dajan saimper gnir aggiuntas” 
eir las spaisas da preparaziun e dajan telas gnir scom- 
partidas per ogni categoria da laina u büs-chas separeda- 
maing. 

Südittas taxas sun eguelmaing contgnidas nella 
ledscha d'imposta comunela. 


Ulteriuras disposiziuns. 


Art. 21: 


Ad accord cun il silvicultur comunel fixa la com- 
missiun forestela di ed ura, inua tuottas biis-chas dajan 
enir trattas. Scodün, chi nun retira sieus bigliets da 
büs-chas súl di fixo nella bannida, crouda in multa e 
perda zieva 8 dis il dret per quel an da trer biis-chas. 
Excepziuns saron reguardedas solum in cas bain motivos. 


Art 29: 


L'import taunt per laina dad arder, sco per laina 
d'inchaunt daja gnir pajo in retrand ils bigliets cun ils 
rispettivs numers. In ogni cas nun vegnan creditos 
tels imports per pü lónch e be in cas excepziunels fin 
al 1 December. 

Ils ricavos da laina da commerzi e laina da zember 
derivants da noss gods comunels vegnan remiss, zieva 
avair redot las spaisas regoleras dell’ administraziun 
forestela e per taunt cha il stedi finanziel della 
vschinauncha permetta, al fondo forestel (deposit 
forestel alla banca chantunela). 

Ütiliteds derivantas da laina dad arder percunter 

vaun sainz’ excepziun in cassa comunela. 


Art. 23. 


Tuotta laina prepareda in noss gods, saja in büs-chas 
u otra laina da privats, dajagnir alveda davent e condotta 


pú lönch allò, crouda alla vschinauncha e po quella 
puoner da tela. 


Art. 24. 


privats. 


Art. :25. 


Laina erudeda a terra tres evenimaints natürels nun 
dess rester sur an nels gods sainz' esser cultiveda, sortid 
e disposta per quint publie, saja per laina da fabrica 
per biis-chas u per inchaunts. Laina da commerzi u 
da zember, taglieda durante il züj dellas plauntas, daja — 
enir scorzeda sainza retard. 


Art. 26. 


Laina da gods comunels crudeda tres evenimaints — 
natürels sün serrain privat u viceversa resta proprieted del 
bain, inua ais crudeda. (Vair ledscha civila chantunela.) 


Art. 27. 


sün via d'inchaunt u cumpreda a predsch da commerzi. 

Ad economias, chi cambian domicili e bandunan — 
nossa comunited, po gnir concess dalla commissiun 
forestela l'exportaziun da laina dad arder cunter bonifi- 
caziun della differenza della taxa redotta al predsch 

eorrent. Sün requisiziun piglia la vschinauncha eir 
inavous la laina steda concessa al predsch sto pajo. 


Art. 28. 


Il dret da raccoglier da qualunque sort laina morta 
in noss gods ais reservo unicamaing alla vschinauncha, 
la quela fo eseguir quaista lavur e conceda poi tela laina 
a privats in fuorma da büs-chas o sün via d'inchaunt 
publie. 

Ais severamaing scumando a lavuraints soggiornants 
in nossa comunited, saja cha tels lavuran per privats 
u per egen quint, da raccoglier ramma u otra laina in 
noss gods. Per tels metterò la commissiun forestela 
sün requisiziun la laina occorrenta a disposiziun vers 
üna taxa equitabla. 

A pastuors e lavuraints comunels ais permiss da 
porter a chesa la laina mnüda necessaria per lur euschina, 
peró na per fer commerzi cun tela u la furnir per üs 
da lur patruns, tiers ils quéls els sun d'alloggio. La 
ramma dess peró eir in tels cas gnir rammasseda per 
terra e na guir ruotta gid dallas plauntas. 


Usufrüt secundari. 
Art. 29. 

Da fer sternüm, erva e rescha in gods comunels 
ais da tuots temps scumando. Eguelmaing proibieu ais 
da raccoglier sem da god u da fer nuschpignas. 

Da raccoglier nuschpignas ais reservo il dret solum 
alla vschinauncha e dess eventuelmaing eseguir tela 
lavur suot controlla u del silvieultur u d’ün member 
della commissiun forestela. 

In ans da bgeras nuschpignas po la commissiun 
forestela der gió da telas a predsch convenabel eir a 
privats in vschinauncha. 


Per semnaunzas in gods privats vain in tels ans 
do gió ils nuschels a riflettants sainza provischiun. 


Art. 30. : 

Frus-cham, sco sun: grusaidas, giops e bruoch 

chi vegeteschan ourdvart il god comunel, paun gnir- 
sdrappos in avantag del pascul d'ogni temp e sainza 
pajer taxas per il quantum rammasso. Percunter in 
gods nun po gnir sdrappo da tel gener laina, oppür be 
cunter ün permiss speciel della commissiun u del silvi- 
cultur. d 


Art. 31: 


La pasculaziun cun muaglia mnüda ais seumandeda 
direetamaing in tuots noss gods, taunt comunels sco 
privats. Chevras e nuorsas dajan gnir chatschedas per 
ir sin lur pasculs tres lös avierts e mé tres gods cun. 
plauntas giuvnas. | E 

Per muaglia bovina ais la pasculaziun permissa cun — 
il possibel schinagiamaint dels gods. In lös percunter. — 
inua sun culturas e giuvnas implantaziuns da god, ais — 
scodüna pasculaziun severamaing interditta. Tels lós 
dajan possibelmaing gnir serros gió cunter pasculs e 
vias mediante saivs adattedas e sufficiaintas. 


Art. 32. 


Fer fö nels gods u nella vicinanza (fin a 50 m — 
almain) da tels ais severamaing scumando. A lavuraints ` 
del god po gnir do excepziunelmaing il permiss, a scopo ` — 
da cuschiner, da fer fö in tels, tres il silvicultur u la 
commissiun forestela, però eir in tels cas solum in lös, 
inua ais exclus il prieyel d'incendier il god. 

Taunt pastuors sco lavuraints dajan esser avvertieus _ 
previamaing da quaistas disposiziuns. 

Turba. 
Art. 33. 


Per taunt cha la turbera allas tegias da , Vaüglia* 

permetta, po ogni economia in vschinauncha cun il 
| permiss della .commissiun u del silvieultur fer chaver 
u taglier sü 2 chiargias turba per fer secher ed arder. 
Tela lavur daja gnir effettueda in möd, ch’üna controlla 
tres il silvieultur saja possibla. 

Per sternüm ais indistintamaing permiss ad ogni 
privat, chi tegna muaglia, da chaver in süditta turbera 
4 chargias terra da turba. In pú per ogni vacha in 
estim 3 chargias. La preparaziun da quaist sternúm 
daja gnir eseguida sainza der dan alla turbera. 
| Taunt per chaver turba, sco eir per fer sternüm 
nella turbera, daja gnir fatta la resp. dumanda insembel 
con quella per la laina dad arder. 


Contravenziuns e fallas. 


Art. 34. 


Tuots abitants da nossa comunited, taunt indigens 
Sco foresters, dessan s'unifuormer ed as suottametter 
allas preseripziuns del preschaint „uorden forestel“. 

Ogni ün, chi ais comprovo, d'avair contrafat a quel, 
daja gnir denunzio e punieu sainza risguard alchün, ne 
da persunas da rango ne uffizi. Que ais il dovair d'ogni 
abitant da nossa comunited, da notificher immediatamaing 
alla commissiun forestela u al silvicultur tuots cas da 
contrafacziuns da god ad el contschaints. Sieu nom nun 
saró paleso e survain el in pü Ys della relativa falla. 
Occultaziuns da terzas persunas saron punidas tenor 
il eas. 


Fallas vegnan applichedas sco segua: 
1. 


m 

Contrafacziuns dels art. 10, 11 e 12 (god 
privats) cun frs. 5—50, oppür cun frs. 5—1 
per ogni Fm laina taglieda sainza permiss. 


. Cunter l'art. 15 cifr. 4 cun frs. 5 per ogni mo 
Fm, nel cas cha la laina nun füss missa in `` 
adóver aunz spiro il termin fixo, e cun frs. 5—20 _ ` 


per Fm, scha la laina füss steda impondida per  - 
oter scopo. c 

Per retard da trer las büs-chas (art. 21) fr. 1 ~ 
per di. z 


Contrafacziuns cunter l'art. 27 cun frs. 5— 90. E " 
Contrafacziuns dels art. 28 e 29 eun frs. 2—10. = 


Contrafaeziuns del art. 30 cun frs. 2— 5. 


Contrafaeziuns del art. 31 cun fr. 1 per cho E 


e per vouta. (Da not falla redobleda.) 
Fer fö nels gods, art. 32, cun frs. 2—100. 


. Contrafacziuns del art. 33 cun frs. 2—10. 
. Taglier plauntinas da fruonzla e dannagiamaint 


d'implantaziuns e colturas frs. 5—100. 


. Taglier plauntas pú grandas sechas frs. 5—15 


per Fm. 

Taglier da telas verdas cun frs. 10—30 per 
Fm ed in pú bonificher la plaina valur della 
laina taglieda. 


Contravenziuns in gods durante la not saron adnot És 
multedas cun il maxim del chastih. Tuotta laina da 
contravenziun sarò sequestreda e missa a disposiziun 
della vschinauncha. A privats, chi mainan davent büs- 
chas u laina d'inchaunt dad oters, vain inflit ún chastih 
da frs. 5 per numer e haun in pú il dovair da rimplazzer 


la laina all'abitaziun del dannagio. In tels cas sun ils — ` 


patruns responsabels per lur famagls e vittúrins. 


- 


PEERS 15 Ede 


Fallas inflittas dalla commissiun forestela comunela 
on excludan eventuels chastihs dad instanzas superiuras 
viceversa. 


Disposiziuns transitorias. 


Quaist uorden forestel ais baso sún l'uorden forestel 
hantunel e rimplazza quel del 27 Favrer 1903. El füt 
neziuno ed accepto d’üna lod. radunanza comunela 
uot d. d. 16 e 19 Meg 1909. Scumbod ch’el sarò sanc- 
iuno dall’ota regenza chantunela, aintra el in vigur. 


Segl, Meg 1909. 
In nom del cussagl comunel: 
J. Corai, president 
G. Gartmann, actuar. 
Die vorstehende Waldordnung der Gemeinde Silsi. E. 
wird anmit vom Kleinen Rate genehmigt. 
Chur, den 6. Juli 1909. 


Der Präsident i. V.: 
Raschein. 


Der Kanzleidirektor: 
G. Fient. 

